NOTA INFORMATIVĂ

la proiectul Hotărârii Guvernului ,,Cu privire la aprobarea Strategiei naționale de management integrat al frontierei de stat pentru perioada 2018-2023 și a

Planului de acțiuni pentru anii 2018-2020 privind implementarea acesteia”

|  |
| --- |
| 1. **Denumirea autorului și, după caz, a participanților la elaborarea proiectului** |
| Autorul proiectului este Ministerul Afacerilor Interne al Republicii Moldova. La elaborarea proiectului au participat membrii grupului de lucru responsabil de elaborarea Strategiei naționale de management integrat al frontierei de stat și a planului de implementare a acesteia, instituit la inițiativa Ministerului Afacerilor Interne, în baza ordinului nr. 169 din 16.05.2018. |
| 1. **Condițiile ce au impus elaborarea proiectului de act normativ și finalitățile urmărite** |
| Elaborarea noii Strategii naționale de management integrat al frontierei de stat se impune în contextul finalizării celei de-a doua etape de implementare a unei strategii naționale în domeniu, evaluarea căreia a făcut posibilă generarea unui șir de idei noi de dezvoltare și consolidare a proceselor de gestiune integrată a situației frontaliere la nivel de țară, dar și identificarea anumitor riscuri care necesită implicare majoră din partea autorităților naționale relevante, pentru a asigura o politică pro-activă de abordare a acestora pe termen scurt și mediu.  Un alt argument adus în acest sens ar fi aprobarea și punerea în aplicare a Regulamentului (UE) 2016/1624 al Parlamentului European și al Consiliului din 14 septembrie 2016 privind Poliția de Frontieră și Garda de Coastă la nivel european, în care, conceptul de gestiune integrată a frontierelor, cunoscut până la momentul actual, a fost extins și diversificat cu un șir de componente actualmente necesare.  Problematica gestionării securității frontaliere constituie unul dintre subiectele de importanță majoră pe agenda relațiilor dintre Republica Moldova și Uniunea Europeană, iar asigurarea sinergiei între dezvoltarea conceptelor de management integrat al frontierelor la nivelul Uniunii Europene și Republicii Moldova condiționează un șir de beneficii.  În Republica Moldova implementarea conceptului european de management integrat al frontierelor la nivel intra-instituțional, interinstituțional și internațional este în plin proces de consolidare și va fi dezvoltat în continuare prin alinierea acestuia la cele mai bune practici în domeniu.  Prevenind și contracarând infracționalitatea transfrontalieră, se contribuie la asigurarea unui climat de securitate internă, realizarea veniturilor statului, protecția și garantarea drepturilor persoanelor.  La elaborarea proiectului au fost luate în considerație recomandările formulate în urma procesului de evaluare a activității Consiliului pentru managementul integrat al frontierei de stat din Republica Moldova, derulat în cadrul Proiectului „ICMPD/2016/MPF-240-001 – Continuarea implementării conceptului de management integrat al frontierei în Republica Moldova în conformitate cu ultimele actualizări la nivel european”, finanțat de Uniunea Europeană prin Programul Facilitatea Parteneriatului pentru Mobilitate din cadrul Fondului de Securitate Internă 2014-2020. |
| 1. **Principalele prevederi ale proiectului și evidențierea elementelor noi** |
| Noua Strategie națională de management integrat al frontierei de stat reflectă expres angajamentele Republicii Moldova pe aspectele frontaliere determinate în Acordul de Asociere RM-UE, stabilește elementele de sustenabilitate a procesului de liberalizare a regimului de vize cu Uniunea Europeană, iar cumulativ vine să realizeze următoarele deziderate:   1. Asigurarea integrității și inviolabilității frontierei de stat a Republicii Moldova; 2. Asigurarea unui regim facilitat de circulație peste frontierele Republicii Moldova în condiții de siguranță maximă a cetățenilor și bunurilor; 3. Combaterea eficientă a traficului de ființe umane, migrației ilegale și a criminalității transfrontaliere; 4. Respectarea drepturilor și libertăților fundamentale ale omului; 5. Creșterea veniturilor la bugetul de stat, astfel contribuind la dezvoltarea economiei naționale.   Prin promovarea acestui proiect se urmărește realizarea obiectivului general al Strategiei naționale de management integrat al frontierei de stat, care constă în consolidarea securității frontaliere și facilitarea trecerii legale a frontierelor de către persoane și bunuri, în condițiile prevenirii și combaterii migrației ilegale, infracționalității transfrontaliere și a terorismului.  Obiectivul general urmează să fie atins prin realizarea următoarelor obiective specifice:   1. Consolidarea capacităților de control al frontierelor, de prevenire și combatere a infracționalității transfrontaliere, precum și de asistență a persoanelor care solicită protecție internațională; 2. Dezvoltarea capacităților instituțiilor naționale de participare la misiuni și operațiuni internaționale; 3. Consolidarea domeniului analitic și amplificarea rolului analizei de risc în procesul decizional; 4. Dezvoltarea cooperării internaționale în vederea asigurării interoperabilității cu partenerii internaționali, realizarea de schimburi regulate de informații prin intermediul instrumentelor existente la nivel european și mondial; 5. Dezvoltarea cooperării între autoritățile naționale cu atribuții în domeniul managementului integrat al frontierei de stat; 6. Eficientizarea acțiunilor statului în domeniul migrației, returnării și readmisiei; 7. Instituirea și consolidarea mecanismelor de asigurare a calității la nivelul autorităților cu atribuții în domeniul MIFS, precum și a mecanismelor naționale de evaluare și asigurare a punerii în aplicare a legislației în domeniul gestionării frontierelor; 8. Consolidarea mecanismului sectorial de accesare și implementare a programelor și proiectelor internaționale de asistenta tehnică și investițională în domeniul managementului integrat al frontierei de stat; 9. Consolidarea domeniului de management al resurselor umane, dezvoltarea proceselor de pregătire profesională a angajaților din sistemul autorităților ce dețin competențe în sfera managementului integrat al frontierei. |
| 1. **Fundamentarea economico-financiară** |
| Prezenta strategie va fi implementată având sursa de bază a finanțării – bugetul de stat, în baza propunerilor înaintate de către fiecare autoritate pe domeniul său de competență. Sursele respective vor fi reflectate în Cadrul Bugetar pe Termen Mediu (CBTM), care va fi revizuit și aprobat anual. |
| 1. **Modul de încorporare a actului în cadrul normativ în vigoare** |
| Prezenta Strategie exprimă angajamentul clar al Republicii Moldova în vederea aplicării modelului de management integrat al frontierei de stat în conformitate cu aspirațiile europene ale țării. Necesitatea elaborării proiectului rezultă din prevederile Planului de acțiuni al Guvernului pentru anii 2016-2018 aprobat prin Hotărârea Guvernului nr. 890 din 20.07.2016 (acțiunea nr. 18.2. din capitolul VI – elaborarea Strategiei de management integrat al frontierei de stat pentru perioada ulterioară). |
| 1. **Avizarea și consultarea publică a proiectului** |
| În vederea respectării prevederilor Legii nr. 239-XVI din 13.11.2008 privind transparența în procesul decizional, proiectul a fost publicat pentru consultare publică pe pagina web oficială a Ministerului Afacerilor Interne [www.mai.gov.md](http://www.mai.gov.md), la directoriul *Transparența*, secțiunea *Consultări publice* și pe pagina web [www.particip.gov.md](http://www.particip.gov.md). |
| 1. **Constatările expertizei anticorupție** |
|  |
| 1. **Constatările expertizei juridice** |
|  |

**Secretar de stat Alexandru LARIONOV**